30/07/2006 21.17 Granadilla Desembarquen en una platja de Tenerife 88 immigrants a bord d'un "cayuco" mida del text Els banyistes de la platja La Tejita, de la localitat de Granadilla, a Tenerife, han estat espectadors de primera línia del drama de la immigració. Un "cayuco" amb 88 persones a bord, entre ells dues dones i un menor, ha arribat a dos quarts de quatre de la tarda fins a la vora de la sorra. Els estiuejants els han ajudat a sortir de l'aigua i els han brindat els primers auxilis fins que efectius de la Creu Roja, la Policia Nacional i la Guàrdia Civil se n'han fet càrrec. De bon matí, dues embarcacions més havien atracat al port de Los Cristianos amb 117 immigrants remolcades per Salvament Marítim. El dia de platja a La Tejita s'ha acabat convertint amb una experiència d'aquelles que no s'obliden fàcilment i que sovint veiem a través de la televisió sense que ens faci ni fred ni calor. Els banyistes han hagut de socórrer les 88 persones que viatjaven en un "cayuco" que ha arribat pels seus propis mitjans a la platja. Alguns dels ocupants estaven tan dèbils que no tenien força ni per desplaçar-se i alguns dels banyistes, fins i tot, han arribat a entrar a la sorra vehicles tot terreny per auxiliar-los. Un cop ha arribat la Creu Roja, s'ha detectat que vuit dels immigrants necessitaven atencions mèdiques i han ingressat en diferents hospitals de la zona per ser atesos de lipotímies i deshidratació. Dos "cayucos" més arriben a Tenerife Les illes Canàries és un dels punts indiscutibles a l'hora de parlar de la immigració. Només aquesta matinada s'han localitzat dos "cayucos" a prop de les seves costes que han estat remolcats per Salvament Marítim fins al port de Los Cristianos, a Tenerife. Els ocupants de les embarcacions, 35 i 82 respectivament, es troben en bon estat de salut. Menys sort van tenir dos dels ocupants d'una embarcació provinent de Mauritània i que va ser localitzada divendres. S'hi van trobar dos cadàvers que no van poder ser rescatats en un primer moment i que una patrulla de la Guàrdia Civil va recollir ahir per portar-los fins a terra ferma. També van morir 2 ocupants més dels 28 que portava l'embarcació. 
EL cas és que ara ho he vist pel canal 3/24 i ha estat tot un acte de solidaritat, ha sigut molt bonic veure com els banyistes els protegien del Sol amb les seves tovalloles i els cuidaven del fred que havien passat, gairebé tots no paraven de tremolar, els hi donaven aigua i els hi donàvem el menjar que tenien a mà. Veure com aquestos banyistes, per iniciativa pròpia han ajudar a aquesta pobre gent, demostre que davant de tot som persones i que no exiteixen les races. Un aplaudiment per aquesta gent! 
Tu no ho haguessis fet? 
En definitva,  Aitana , ets un racista perquè la Isona no ha entès amb la entonació del teu missatge, que tu també ho haguessis fet. 
si, no m'ha dit racista directament, però pel que llegeixo al racó i tal, sé per on anava la cosa. 
Em fot ràbia aquesta pregunta perquè la resposta és evident. Com si t'intentés posar a prova, o posar coses evidents en dubte. En fi, debats estèrils. 
exacte, per això he respós aixi. 
Carai, estàs fatal, eh? Només he preguntat si tu no haguessis fet el mateix i ja et penses que et dic racista i no sé quantes parides més Tu ho haguessis fet igual, no? Doncs aleshores trobo que el que han fet aquestes persones no ha de ser notícia, hauria de ser notícia si aquestes persones no haguessin fet res. 
Soledad escrigué:  Tu ho haguessis fet igual, no? Doncs aleshores trobo que el que han fet aquestes persones no ha de ser notícia, hauria de ser notícia si aquestes persones no haguessin fet res. Tens rao, pero tal i com esta el mon, ple de fills de putes(amb el perdo d'estes) que no tenen altre mon. A mes, jo tambe he patit malinterpretacions amb les que he flipat. 
bé, jo ja vaig obrir un fil fa temps sobre uns incidents a lleida i que s'havia de fer amb aquesta gent, ja em van titllar alguns de racista, potser l'he malinterpretat, però ella i més gent diu la paraula racista massa a la valenta.